වව්නියාව - නුවර පාර ශාන්ත‍සෝලෙයි ප්‍රදේශයේ බස් නැවතුම් පොළක තිබු සැක සහිත බෑගයක් හේතුවෙන් වව්නියාව ප්‍රදේ‍ශයේ නොසන්සුන්තාවයක් ඇති වූ බව අප වාර්තාකරු පවසනවා.වව්නියාව ශාන්තසෝලෙයි බස් නැවතුම්පොළක ඊයේ (29) දහවල් සැකසහිත බෑගයක් පවතින බවට ලද තොරතුරක් මත පොලිස් නිලධාරීන් සහ යුද හමුදා නිලධාරීන් එය පරික්ෂාවට ලක්කර තිබෙනවා.එහිදී අදාළ බෑගය තුළ ඇඳුම් පමණක් තිබූ බවයි අනාවරණය වී ඇත්තේ.මෙය අමතක වීමකින් බස් නැවතුම්පොළේ දමා ගොස් ඇති අතර පසුව බෑගයේ හිමිකරුවා නැවත බෑගය සොයා පැමිණි බවද පොලිසිය පවසනවා.